
Στη βιβλιοπαρουσίαση της Βασιλικής Μαργιόλα ο Δήμαρχος Κιλκίς 
Ο Δήμαρχος Κιλκίς Δημήτρης Κυριακίδης παρέστη,χθες,στην παρουσίαση του βιβλίου της Βασιλικής Μαργιόλα ‘’Οι λεύκες στο Καρά Ορμάν’’ και χαιρέτισε την πρώτη συγγραφική απόπειρα της δημιουργού του Βασιλικής Μαργιόλα, η οποία διατρέχει στο πολυπρόσωπο μυθιστόρημά της τη σύγχρονη ιστορία της μακεδονικής γης των τελευταίων εβδομήντα ετών, με ορόσημα τη Θεσσαλονίκη και τις Σέρρες, από όπου και αντλείται ο τίτλος του βιβλίου.
Για το βιβλίο μίλησαν ο Αντιπρόεδρος της Βουλής, βουλευτής Κιλκίς Γιώργος Γεωργαντάς, ο βουλευτής Θεσσαλονίκης Θεόδωρος Καράογλου, και ο Πρόεδρος του Συλλόγου Σαρακατσαναίων ν. Κιλκίς ‘’Φλάμπουρας’’ Μιχάλης Λοκοβίτης ενώ τη συζήτηση συντόνισε ο Περιφερειακός Διευθυντής Εκπαίδευσης Κεντρικής Μακεδονίας Γιώργος Καρατάσιος.   
Τη βιβλιοπαρουσίαση, η οποία πραγματοποιήθηκε σε αίθουσα εκδηλώσεων του ξενοδοχείου Habitant, παρακολούθησαν και οι Αντιδήμαρχοι Θεμιστοκλής Κοσμίδης, Αικατερίνη Γιαννακούλα – Ζιούτα, Ανέστης Πογέλης και ο δημοτικός σύμβουλος Γιάννης Χατζηαποστόλου.  
